Sondagskool Mobile: 2013
'n Wonderwerk in wording...
Om die wil van die Here te doen, beteken nie dat die pad gelyk gaan wees nie;
dit beteken ook nie dat dit enige wereldse sekuriteite inhou nie.
Vir 'n wonderwerk in wording, het ons GELOOF nodig...
(1) Die pad wat ons moet stap om te ontvang wat die Here ons belowe, is nie altyd maklik nie. Toe Hy bv. vir Moses teruggestuur het na Egipte om die volk te verlos uit die hand van die Farao, was dit moeilike tye vir die volk. Dit is bv. interessant om te merk dat die Farao strenger op hulle geraak het en hulle harder moes werk voor hulle daaruit is (Eks. 6:5-23). Dit is ook moontlik dat hulle die eerste twee plae self ervaar het, siende God eers met die derde plaag spesifiek onderskeid gemaak het tussen Egipte en die Israeliete (Eks. 8:22,23). Hulle was presies gehoorsaam aan die Here en het die pad geneem wat Hy vir hulle aangewys het, maar bevind hulleself toe vasgekeer met die Farao en sy leermag op hulle hakke. Vir drie dae lank het hulle getrek van die Rietsee sonder water, en toe hulle by Mara kom, is die water bitter! Waar hulle knus in hulle huise gebly het in Egipte met volop vleis, het hulle hul nou bevind in 'n situasie met geen brood en vleis nie........en so kan ons aangaan. Die feit is, die Israeliete het hierdie situasie nie goed hanteer nie! In plaas van hulle oe te hou op die Here en hulle vertroue in Hom te plaas, lees ons hoe hulle gedurig gekla en gemurmureer het, ontevrede was en Moses en Aaron kwalik geneem het vir die situasie waarin hulle was. Hulle wonderwerk in wording, was toe nie so maklik nie!
(2) Daar is baie ander soortgelyke situasies in die skrif. Dawid was bv. gesalf as koning lank voor hy koning geword het en die pad daarnatoe, was nie maklik nie; hy moes bv. op 'n stadium vlug vir sy lewe omdat koning Saul jaloers was op hom....ens.
(3) Die magtige profeet, Samuel, het ook nie 'n maklike pad gehad nie en is ter wille van hierdie bediening, op 'n jong ouderdom van sy gesin verwyder...
(4) Die Here het vir Josef gewys in drome hoe hy oor sy broeders sou "regeer"- hiervoor is hy sleggese, verkoop as 'n slaaf, later in die tronk gegooi weens valse getuienis teen hom, ....
(5) Die dissipels het dit ook nie maklik gehad nie - hulle moes deur baie verdrukkinge gaan, somtyds honger gaan slaap, is in die gevangenis gegooi en sleggese....
Ons bevind ons ook baiemaal in soortgelyke situasies. Die feit dat die Here aan ons kant is, beteken nie dat die pad glad gaan wees sonder moeilikhede nie.
Waarin die volk egter gefaal het, keer op keer, was om te faal om die Here aan te roep en vir 'n uitkoms te vra - hulle het liewer geloop en kla en bevrees geraak en Moses en Aaron skuld gegee vir hulle omstandighede. Hulle het hulle bevind op 'n plek waar hulle geen sekuriteite gehad het nie. Om die waarheid te se, hulle het verkies om liewer soos slawe te werk met al die sekuriteite, as om gehoorsaam te wees aan die Here en op Hom te vertrou! (Exo 14:11) "En hulle het vir Moses gesê: Het u, omdat daar in Egipte glad geen grafte is nie, ons saamgeneem om in die woestyn te sterwe? Wat het u ons nou aangedoen, dat u ons uit Egipteland uitgelei het? (Exo 14:12) Is dít nie die woord wat ons aan u in Egipte gesê het nie: Laat ons met rus, dat ons die Egiptenaars kan dien? Want dit is beter vir ons om die Egiptenaars te dien as om in die woestyn te sterwe. (Exo 16:3) En die kinders van Israel het aan hulle gesê: Het ons maar in Egipteland deur die hand van die HERE gesterwe toe ons by die vleispotte gesit en volop brood geëet het! Want julle het ons in hierdie woestyn uitgelei om hierdie hele vergadering van honger te laat sterwe". Daar was 'n korter pad vanaf Egipte na Kanaan, maar die Here wou hulle nie met daardie pad stuur nie, omdat Hy geweet het dat hulle a.g.v. hulle onvertroue net maar weer sou teruggaan na Egipte die oomblik as dit nie so goedgaan nie -(Exo 13:17) Toe Farao die volk laat trek het, het God hulle nie op die pad na die land van die Filistyne gelei nie, alhoewel dit nader was; want God het gesê: Die volk kan dalk berou kry as hulle oorlog sien, en teruggaan na Egipte.(Exo 13:18) Daarom het God die volk laat wegdraai in die rigting na die woestyn, na die Skelfsee toe. En die kinders van Israel het goed gewapend uit Egipteland opgetrek.; daarom het Hy hulle in 'n posisie geplaas waar hulle nie anders kon as om Hom aan te roep en te vertrou nie. Dit is eintlik 'n besturing wanneer die Here ons in 'n doodloopstraat instuur!
Moses het egter die geloof gehad en die Here telkens geraadpleeg en was tevrede met Sy manier van doen. Hy het homself onderwerp aan die God wat hemel en aarde gemaak het. Hy het nie geskrik vir moeilikheid nie, want die Here was telkens sy uitkoms. Hy het nie moeilikheid gesien as 'n probleem nie, want sy hoop was in die Here en hy het staatgemaak op die Here se uitkoms en het homself onderwerp aan die Here se wil.
Moses het GELOOF gehad.
Om die wil van die Here te doen, beteken nie dat die pad gelyk gaan wees nie; dit beteken ook nie dat dit enige wereldse sekuriteite inhou nie. Vir 'n wonderwerk in wording, het ons GELOOF nodig/ ons moet nie so gou opgee nie, maar liewer BID en vir die Here vra vir 'n uitkoms / ons moenie onsself toelaat om ontevrede te wees oor ons omstandighede nie, maar liewer aanvaar dat die Here in beheer is daarvan en op Hom staatmaak om dit vir ons te verander/ ons moenie ons hoop sit in wereldse sekuriteite nie, maar in die Here; daarom gehoorsaam wees aan die Here, ten spyte van wereldse sekuriteite/ ons moenie so gou bevrees raak nie, maar dit vervang deur vertroue en die Here vra na leiding..... hierdie het alles te doen met die toestand van die hart, of ons onsself regtig onderdanig stel aan die Here en Hom in beheer plaas van ons lewens.
(Ecc 11:4) Wie op die wind ag gee, sal nie saai nie; en wie na die wolke kyk, sal nie oes nie.
(WAT SOMTYDS VIR ONS "LOGIES" LYK, IS NIE NOODWENDIG LOGIES NIE! WAT ONS MOET DOEN, IS OM DIE WIL VAN DIE HERE TE DOEN, TEN SPYTE VAN LOGIKA!)
(Jas 1:5) En as iemand van julle wysheid kortkom, laat hom dit van God bid, wat aan almal eenvoudig gee sonder om te verwyt, en dit sal aan hom gegee word.
(Jak 1:6) Maar hy moet in die geloof bid, sonder om te twyfel; want hy wat twyfel, is soos ‘n golf van die see wat deur die wind gedrywe en voortgesweep word.
(Jak 1:7) Want dié mens moenie dink dat hy iets van die Here sal ontvang nie—
(Jak 1:8) so ‘n dubbelhartige man, onbestendig in al sy weë.
Posted by Hestie Myburgh at 1:30 PM No comments:
BEWYSE DAT JESUS DIE CHRISTUS IS:
- Dit was nie net Paulus wat Jesus verklaar het as die Christus en Seun van God nie, maar heelwat ander het dit spesifiek verklaar.
* Johannes die doper het dit verklaar:
(Mat 3:11,12)(Mark. 1:7,8).
(Luk 3:15,16) En terwyl DIE VOLK IN VERWAGTING WAS, en almal in hulle hart oorweeg het aangaande Johannes of hy nie miskien die Christus was nie, antwoord Johannes almal en sê: Ek doop julle wel met water, maar Hy kom wat sterker is as ek, wie se skoenriem ek nie waardig is om los te maak nie—Hy sal julle doop met die Heilige Gees en met vuur - (hierdie is ook bewys op die dag van Pinkster met die uitstorting van die Heilige Gees! - Hand. 2). (Joh 1:32-34) En Johannes het getuig en gesê: Ek het die Gees soos ‘n duif uit die hemel sien neerdaal, en Hy het op Hom gebly. En ek het Hom nie geken nie; maar Hy wat my gestuur het om met water te doop, Hy het aan my gesê: Op wie jy die Gees sien neerdaal en op Hom bly, dit is Hy wat met die Heilige Gees doop. En ek het gesien en getuig dat Hy die Seun van God is.
* Petrus het die verklaar:
(Mat 16:14-18) "...En Simon Petrus antwoord en sê: U is die Christus, die Seun van die lewende God. ...".(Joh 6:68-70) "En Simon Petrus antwoord Hom: Here, na wie toe sal ons gaan? U het die woorde van die ewige lewe. En ons het geglo en erken dat U die Christus is, die Seun van die lewende God...".
- God het dit uit die hemel verklaar: (Mat 3:16,17) En nadat Jesus gedoop was, het Hy dadelik uit die water opgeklim, en meteens gaan die hemele vir Hom oop, en Hy sien die Gees van God soos ‘n duif neerdaal en op Hom kom. En daar kom ‘n stem uit die hemele wat sê: Dit is my geliefde Seun in wie Ek ‘n welbehae het - (ook Mark. 1:9-11).
-ook deur engele: (Luk. 2:10; Luk. 1:35.36; Matt. 1:21)(Matt. 17:5 toe Moses en Elia in gesprek met Jesus was - Petrus, Jakobus en Johannes het dit waargeneem).
nog ANDER BEWYSE:
- Wat van die wyse manne wie vir Jesus genoem het, "die Koning van die Jode"? (Matt.2)- Wat van die herders in dieselfde landstreek as waar Jesus gebore is, en die engel van die Here wat aan hulle verskyn het en gese het: (Luk 2:10) " En die engel sê vir hulle: Moenie vrees nie, want kyk, ek bring julle ‘n goeie tyding van groot blydskap wat vir die hele volk sal wees, dat vir julle vandag in die stad van Dawid gebore is die Saligmaker wat Christus, die Here, is. En dit is vir julle die teken: julle sal ‘n Kindjie vind wat in doeke toegedraai is en wat in die krip lê".
- Wat van die man Símeon: (Luk 2:25-30) " En daar was ‘n man in Jerusalem met die naam van Símeon; en hierdie man was regverdig en vroom en het die vertroosting van Israel verwag, en die Heilige Gees was op hom. En aan hom was dit deur die Heilige Gees geopenbaar dat hy die dood nie sou sien voordat hy die Christus van die Here gesien het nie. En hy het deur die Gees in die tempel gekom; en toe die ouers die Kindjie Jesus inbring om met Hom te handel volgens die gebruik van die wet, het hy Hom in sy arms geneem en God geloof en gesê..."
- Wat van Anna, die profetes: (Luk 2:38) "En sy het in dieselfde uur daar gekom en die Here geprys en van Hom gespreek met almal in Jerusalem wat die verlossing verwag het".
- Ook die feit dat Jesus uit die geslag van Dawid, asook in Betlehem, gebore is, soos die profete voorspel het, (Matt. 1:1-17; Matt. 2:1-6; Miga 5:2; Jer. 23:5), was 'n bewys dat Hy die Een was/is. (ook hierdie feit is weer bewys met die wyse manne en die herders).
- Wat van die engel wat aan Maria verskyn het? En aan Josef? (Luk 1:35,36 - "....Daarom ook sal die Heilige wat gebore word, Seun van God genoem word. ...".) (ook het die engel vir haar gese van Elisabet - ons weet dat Elisabet haar op daardie stadium verberg het en Maria niks geweet het van die feit dat sy swanger was nie - dus ook 'n bewys dat die engel aan Maria verskyn het en sy die waarheid gepraat het, want sy het na Elisabet gegaan net uit dit wat die engel haar vertel het)(ook het Elisabet, vervul met die Heilige Gees, erken: (Luk 1:43)- "En wat het my oorgekom dat die moedervan my Here na my toe kom?"). En aan Josef: (Mat 1:21) "en sy sal ‘n seun baar, en jy moet Hom Jesus noem, want dit is Hy wat sy volk van hulle sondes sal verlos. En dit het alles gebeur, sodat die woord vervul sou word wat die Here deur die profeet gespreek het: Kyk, die maagd sal swanger word en ‘n seun baar, en hulle sal Hom Emmánuel noem, dit is, as dit vertaal word: God met ons".
- (Mat 11:2-6 - "En Johannes het in die gevangenis gehoor van die werke van Christus, en twee van sy dissipels gestuur en vir Hom gesê: Is U die Een wat sou kom, of moet ons ‘n ander een verwag? En Jesus het geantwoord en vir hulle gesê: Gaan vertel aan Johannes wat julle hoor en sien: blindes sien weer en kreupeles loop, melaatses word gereinig en dowes hoor, dooies word opgewek en aan armes word die evangelie verkondig. En salig is elkeen wat aan My nie aanstoot neem nie".) (kyk Jes. 29:18,19; Jes. 32:3,4; Jes. 61:1) - (dit was ook vervulling van profesie).
- Kyk ook na: (Mat 27:54) "" En toe die hoofman oor honderd en die wat saam met hom Jesus bewaak het, die aardbewing sien en die dinge wat daar gebeur, het hulle baie bevrees geword en gesê: Waarlik, Hy was die Seun van God.
- (Mar 1:1) " Die begin van die evangelie van Jesus Christus, die Seun van God".
- Selfs die duiwels het verklaar dat Hy die Seun van God is, en hulle sidder: (Mar 3:11) " En elke keer as die onreine geeste Hom sien, het hulle voor Hom neergeval en geskreeu en gesê: U is die Seun van God!" (Mar 5:7) "en skreeu met ‘n groot stem en sê: Wat het ek met U te doen, Jesus, Seun van die allerhoogste God? Ek besweer U by God om my nie te pynig nie". (Luk 4:41) " En duiwels het ook uit baie uitgegaan en geskreeu en gesê: U is die Christus, die Seun van God! En Hy het hulle bestraf en nie toegelaat om te praat nie, omdat hulle geweet het dat Hy die Christus was".
- (Joh 1:49) (1:50)" Natánael antwoord en sê vir Hom: Rabbi, U is die Seun van God, U is die Koning van Israel!"
- (Joh 20:28-31) "En Thomas antwoord en sê vir Hom: My Here en my God! Jesus sê vir hom: Omdat jy My gesien het, Thomas, het jy geglo; salig is die wat nie gesien het nie en tog geglo het. Nog baie ander tekens het Jesus voor sy dissipels gedoen wat in hierdie boek nie beskrywe is nie; maar hierdie is beskrywe, dat julle kan glo dat Jesus die Christus is, die Seun van God; en dat julle deur te glo die lewe kan hê in sy Naam".
- (Hand. 8:36, 37) "En terwyl hulle voortreis op die pad, kom hulle by water; en die hofdienaar sê vir hom: Daar is water; wat verhinder my om gedoop te word? Toe sê Filippus: As u glo met u hele hart, is dit geoorloof. En hy antwoord en sê: Ek glo dat Jesus Christus die Seun van God is".
- ANDER: - hulle het Hom HERE genoem - (Matt. 17:15; Matt. 8:2; 8:21; 8:25; 9:28; 13:51; 14:28; 15:25,27; 16:22; 17:4; 17:4,15; 18:21; 20:30,31,33; 21:3; 22:3-45); (Mat 28:5,6) "Maar die engel antwoord en sê vir die vroue: Moenie vrees nie, want ek weet julle soek Jesus wat gekruisig is. Hy is nie hier nie, want Hy het opgestaan soos Hy gesê het. Kom kyk na die plek waar die Here gelê het".
JESUS HET BAIE PROFESIEE VERVUL:
- Johannes die Doper was ook self 'n bewys, as die een wat die pad regmaak, om "vir die Here" 'n toegeruste volk voor te berei:
- Die een oor wie eeue voor die tyd, geprofeteer was, die een wat die pad vir die Messias sou regmaak: (Mal 4:5) (Luk 1:17) ( Mark. 9:11-13). Dat die Fariseërs en Sadduseërs probeer het om hulle deur Johannes te laat doop, is 'n bewys dat hulle geglo het dat Johannes inderdaad die een was op wie hulle gewag het. Hulle het tog die skrifte goed geken en geweet dat Johannes juis "bekering" sou preek. Is hy dan nie die een wat die harte van die vaders terugbring om vir die Here 'n toegeruste volk voor te berei nie? Met Johannes se aankoms, het hulle definitief die koninkryk verwag! (Mat 3:2). Dit is ook duidelik uit spesifieke vrae wat gevolg het deur verskeie Jode dat hulle die koninkryk verwag het. Johannes was dus self 'n bewys van "dat die Messias" oppad was. Tog het almal van hulle nie geglo nie. Toe die owerpriesters en skrifgeleerdes Jesus se gesag bevraagteken, was Jesus se antwoord: (Mat 21:25-27 ; Mat 11:18,19) Maar was Johannes se pa dan nie 'n priester nie? En was Johannes se geboorte dan nie deur 'n engel aangekondig wat gepaardgegaan het met Sagaria se blindheid en die bewys van die naam met die besnydenis nie.........? Daar was inderdaad genoeg bewyse, die owerpriesters en skrifgeleerdes wou dit net nie aanvaar nie; ook was hulle dalk kwaad oor Johannes nie almal van hulle wou doop nie en is hulle "gesag" aangeraak. Ten spyte van die paar wat nie geglo het nie, het die meerderheid geglo dat Johannes die een was wat die pad sou voorberei vir die Messias, soos die profete voorspel het: (Mar 1:2-5) .......En die hele Joodse land en die inwoners van Jerusalem het uitgegaan na hom toe, en almal is deur hom gedoop in die Jordaanrivier met belydenis van hulle sondes.
Posted by Hestie Myburgh at 1:17 PM No comments: